এবার যশের নায়িকা পূজা

বক্স অফিসে সুপারহিট ছবি ‘কেজিএফ চ্যাপটার ২’ র জনপ্রিয় নায়ককে আগামী ছবিতে এবার দেখা যাবে পূজা হেগড়ের সঙ্গে রোমান্স করতে। পূজা হেগড়ে অভিনীত সাম্প্রতিক ছবি ‘বিস্ট’, ‘রাধেশ্যাম’ ও ‘আচার্য’ কোনটিই তেমন সাড়া ফেলতে পারেনি। এই ছবিগুলোতে পূজার বিপরীতে কাজ করেছেন দক্ষিণের নামজাদা নায়করা। তেলেগু ভাষার অ্যাকশন ঘরানার ছবি পুরী জগন্নাথ পরিচালিত ‘জানা গানা মানা’ ছবিতে বিজয় দেবরকোন্ডার বিপরীতে দেখা যাবে পূজা হেগড়েকে। ছবিটি ২০২৩ সালের আগস্ট মাসে মুক্তির পরিকল্পনা করেছেন নির্মাতার। এই ছবিগুলিতেতে পূজার বিপরীতে ছিলেন দক্ষিণের নামজাদা নায়করা। এবার পূজা জুটি বাঁধতে চলেছেন সুপারহিট ছবি ‘কেজিএফ’ খ্যাত যশের সঙ্গে। দক্ষিণী সুপারস্টার যশপ্রীত ‘কেজিএফ চ্যাপ্টার ২’ মুক্তির প্রথম দিনেই রেকর্ড ব্যবসা করেছে। ছবিটির হিন্দি ভার্সনও যথেষ্ট সাফল্য পেয়েছে। যশ এর নামাঙ্কিত কন্নড় ভাষার নতুন ছবির নাম ‘যশ ১৯’। ছবিটি নির্মাণ করবেন পরিচালক নর্থান। এই ছবিটির কেন্দ্রীয় নারী চরিত্রে অভিনয় করার জন্য ইতিমধ্যেই নির্মাতারা পূজার সঙ্গে কথা বলেছেন। কাজটি করার ব্যাপারে যথেষ্ট উচ্চসিত পূজা। ইতিমধ্যেই তিনি এ প্রস্তাবে আগ্রহ প্রকাশ করেছেন। এছাড়াও বলিউড ছবি ‘সার্কাস’ এ অভিনয় করেছেন পূজা। এই ছবিতে রণভির সিংয়ের সঙ্গে জুটি বেঁধেছেন তিনি। এই ছবির পরিচালক রোহিত শেঠি। এছাড়াও সলমন খানের ‘কভি ঈদ কভি দিওয়ালি’ ছবিতে দেখা যাবে পূজাকে। ছবিটি মুক্তি পাবে ৩০ ডিসেম্বর।